Návrh 
Zákon
z..............................2003

o skončení činnosti a spôsobe zániku Fondu detí a mládeže

Národná rada Slovenskej republiky sa uzniesla na tomto zákone:

§ 1

(1)	Fond detí a mládeže (ďalej len „fond“) sa zrušuje ku dňu účinnosti tohto zákona. 

(2)	Fond ku dňu svojho zrušenia vstupuje do likvidácie. 

(3)	Likvidátora vymenuje minister školstva Slovenskej republiky (ďalej len „minister“).

(4)	Dňom menovanie likvidátora prechádza pôsobnosť rady fondu, predsedu rady fondu, dozornej rady fondu a riaditeľa fondu na likvidátora v rozsahu podľa osobitného predpisu^1).

(5)	Likvidátora, ktorý porušuje svoje povinnosti,^) môže minister odvolať a vymenovať iného likvidátora. 

§ 2

(1)	Likvidácia fondu sa vykoná podľa osobitného predpisu,^2) pokiaľ v tomto zákone nie je ustanovené inak.

(2)	Povinnosti, ktoré likvidátor inak plní voči spoločníkom podľa osobitného predpisu,^3) plní voči Ministerstvu školstva Slovenskej republiky (ďalej len „ministerstvo“). 

(3)	Za výkon svojej funkcie likvidátor zodpovedá ministrovi. Odmenu likvidátora určuje minister. Odmena likvidátora sa uhrádza z majetku fondu.

(4)	Do 90 dní od účinnosti zákona likvidátor predloží ministerstvu na schválenie plán likvidácie, plán speňažovania majetku a likvidačnú účtovnú súvahu. 

§ 3

Zrušuje sa zákon Národnej rady Slovenskej republiky č. 189/1993 Z. z. o Fonde detí a mládeže v znení zákona č. 378/1998 Z. z. a zákona č. 220/2000 Z. z.  a nálezu Ústavného súdu Slovenskej republiky č. 44/2002 Z.z.

§ 4

Tento zákon nadobúda účinnosť 1. septembra 2003.